stanford-oval/wikipedia huggingface dataset:
האוניברסיטה הרפואית בקייב

| --- | --- |

תמונת הכניסה למבנה הראשי של האוניברסיטה
 אוניברסיטה
 מוטו:  NOLI NOCERE
 תקופת הפעילות:  1992–הווה (כ־32 שנים)
 קמפוס:  רחוב בוריספולסקה, ורחוב דרך חרקוב 121 קייב
 בעלי תפקידים
 נשיא:  ד"ר אלכסנדר פקינביץ'
 סגן נשיא:  פרופ' כרנישביץ' אנטולי לאונידוביץ'
 רקטור:  פרופ' מיסט יוסצ'נקו
 דקאן:  פרופ' סטדניק ולדימיר
 סטודנטים
 :  כ־3500
 מיקום
 מיקום:  קייב, אוקראינה
 מדינה:  אוקראינה אוקראינה
 קואורדינטות:  50°26′23.64″N 30°30′44.28″E﻿ / ﻿50.4399000°N 30.5123000°E﻿ / 50.4399000; 30.5123000
 kmu.edu.ua
  (למפת קייב מוגדלת) האוניברסיטה הרפואית בקייב(למפת קייב רגילה) האוניברסיטה הרפואית בקייב
 
האוניברסיטה הרפואית בקייב - KMU היא מוסד להשכלה גבוהה, אוניברסיטה פרטית למקצועות הרפואה והבריאות בעיר קייב שבאוקראינה.
היסטוריה

האוניברסיטה הרפואית בקייב הייתה לאוניברסיטה הפרטית הראשונה לרפואה שהוקמה במדינת אוקראינה (ובברית המועצות בכלל) בשנת 1992 עם סיום התפרקות ברית המועצות. מייסדה, ד"ר ולרי פוקנביץ' (Pokanevich Valeriy) ייסד את המוסד מתוך מטרה לשלב בלימודי הרפואה הקונבנציונלית גם קורסים אודות רפואה עממית מבוססת מדע, כמו פיטותרפיה (Phytotherapy) ושילוב מעט קורסי בחירה על רפואה אלטרנטיבית, מתוך מטרה לתת לתלמידים כלים מגוונים לטיפול בחולים. קורסים ברפואה אלטרנטיבית באוניברסיטה זו הן כחלק מקורסי בחירה בלבד, ומקבילות לקורסי העשרה במדעי הרוח שנוטלים סטודנטים למדעים מדויקים בשאר אוניברסיטאות העולם.
במקור שמה המלא היה KMU UAFM - "האוניברסיטה הרפואית בקייב של החברה האוקראינית לרפואה עממית". מאוחר יותר אופי האוניברסיטה שונה, ובשנת 2009 שמה נקבע כ-KMU - 'האוניברסיטה הרפואית בקייב'.
לעיתים קרובות קיים בלבול בין אוניברסיטה זו, לאוניברסיטה השנייה הוותיקה והגדולה יותר האוניברסיטה הלאומית לרפואה בקייב ע"ש בוגומולטס (Bogomolets National Medical University - NMU) דבר הגורם לעיתים בלבול בקרב המועמדים הזרים. האוניברסיטה הרפואית בקייב, נחשבת יחסית לאוניברסיטה קטנה לרפואה.
נשיא האוניברסיטה כיום הוא ד"ר אלכסנדר פוקנֶביץ', מומחה לטראומה אורתופדית ובנו של מייסד האוניברסיטה ד"ר ולרי פוקנביץ'. רקטור האוניברסיטה הוא פרופ' בוריס ייבנוב.
המוסד נמצא בקטגוריה הגבוהה של מוסדות להשכלה גבוהה באוקראינה, ורמת האקרדיטציה שלו היא 4, שהיא הגבוהה ביותר בסולם האקרדיטציה המקומית
כמו כן, האוניברסיטה משמשת כמקום מרכזי לבחינות TOEFL, SAT, iBT האמריקניות בקייב, וזאת בהסמכתו ורישיונו של הארגון האמריקאי לבחינות והערכה ETS. האוניברסיטה היא היא המרכז הראשון באוקראינה שהוסמך לבצע בחינות אמריקניות אלו כבר ב-2004.
פרקטיקה

בשנים הקליניות כיתות הסטודנטים ממוקמים במספר בתי חולים המרוחקים זה מזה בקייב; בדרך כלל קיימת חפיפה במתקנים הקליניים של האוניברסיטה השנייה, אוניברסיטת בוגמולטס. כאשר הבניין הראשי הוא במתחם בית החולים מס' 1 בקייב (בתי החולים בקייב ממוינים במספרים לא על פי איכותם אלא במספרים סידוריים). בנוסף לכך לסטודנטים המבצעים סטאז' או התמחות ("אינטרנטורה" או "אורדינטורה" בהתאמה) מתבצעת פרקטיקה גם בבתי חולים פרטיים יוקרתיים בקייב, תמורת תשלום עבור ההתמחות, בשונה ממדינות אחרות מערביות שבה המתמחים מקבלים שכר. בין בתי החולים הפרטיים שעמהם האוניברסיטה מקיימת שיתוף פעולה: בית החולים בוריס (Boris), דוברובוט (Dobrobut), המרכז הרפואי הישראלי לאונקולוגיה (LISOD) ועוד קליניקות ובתי חולים ייעודיים (נשים, ילדים, עור, קרדיולוגיה וניתוחי לב וכו') הנחשבים לבתי החולים המתקדמים בתחומם באוקראינה בכלל ובקייב בפרט.
כמו כן, לאוניברסיטה שיתוף פעולה עם בית חולים בקטוביץ' שבפולין, ומדי שנה בסמסטר קיץ או חורף סטודנטים המעוניינים לבצע פרקטיקה בפולין, שוהים בו למשך כחודש.
שיתופי פעולה

על פי האוניברסיטה, קיימים איתה הסכמי שיתוף פעולה עם מגוון מוסדות אקדמיים בעולם, כמו למשל אוניברסיטת ניו-יורק בארצות הברית, אוניברסיטת קטוביץ' בפולין, ואוניברסיטאות נוספות בשווייץ, טוקיו, קרואטיה, רוסיה, אוסטריה יפן ועוד ביולי 2015 הושג הסכם על הקמת קמפוס נוסף של האוניברסיטה בפולין, ובכך הפכה לאוניברסיטה הראשונה שלה קמפוס לימודים מחוץ לגבולות אוקראינה.
התכנית הבינלאומית

בשנת 2015 ייסדה האוניברסיטה תוכנית באנגלית ללימודי רפואה כללית, המיועדת בעיקר לסטודנטים זרים. בתוכנית זו תלמידים ממדינות שונות ברחבי העולם.
בשנת 2015 ייסדה האוניברסיטה נציגות רשמית בישראל במטרה לפנות לקהל יעד זה, אך לאחר פרסום ושיווק החליטה הנציגות לחדול ולנתק את הקשר עם אוניברסיטה זו בשל הפרת הסכמים.
האוניברסיטה מציעה כיום את התכנית המודרנית ללימודי רפואה ביותר באוקראינה בכלל ובקייב בפרט. לרשות האוניברסיטה קיים מבנה גדול וחדיש ובו כיתות מודרניות ואמצעי הוראה מודרניים יחסית. סטודנטים מדווחים על רמת שחיתות נמוכה ביותר ביחס לכל אוניברסיטה אחרת באוקראינה, וזאת בין היתר בשל השכר הגבוה שסגל ההוראה מקבל, ביחס לאוניברסיטאות אחרות, ובשל עושרה של האוניברסיטה שאינה מתוקצבת. יחד עם זאת, נשמעו תלונות וביקורות על התנהלות המוסד כלפי הסטודנטים הזרים, אך האוניברסיטה משדרת רושם שהיא בתהליכי התייעלות.
התכנית הבינלאומית > הרכב אוכלוסיית סטודנטים

כמחצית מאוכלוסיית הסטודנטים היא מקומית, והשאר הם סטודנטים זרים מכארבעים מדינות שונות ובהן מדינות מזרח אירופה, מולדובה, רוסיה, פולין, ארצות הברית, בריטניה, איראן, בריטניה, טורקיה, גאורגיה, מרוקו, ערב הסעודית, ירדן, דרום אמריקה, דרום אפריקה, ארצות הברית, אך בעיקר מהודו ואפריקה.
קבלה

האוניברסיטה הקשיחה יחסית את תנאי הקבלה בשנים האחרונות עקב מספר גבוה של מועמדים המבקש להתקבל לאוניברסיטה זו. בנוסף לכך, עקב רפורמות שהממשל האוקראיני מנסה לקדם בשיפור שירותי הבריאות וניסוי ההתקרבות לאיחוד האירופי, לפי החוק האוקראיני שעבר שינוי בשנת 2017 נדרש מהמקומיים רף גבוה יחסית של ציון במבחן ידע ממשלתי שנקרא ЗНО (הכולל בין היתר ידע בכימיה, ביולוגיה ואנגלית) כדי להתקבל ללימודי רפואה.
הכרה

האוניברסיטה רשומה על ידי IMED, דבר המקנה הכרה אוטומטית בארצות הברית, קנדה, אוסטרליה ועוד, והמאפשר להיבחן בבחינות הרישוי ברפואה באותן המדינות. בבריטניה קיימות רשימות שונות של אוניברסיטאות שתלמידיהן רשאים לגשת למבחן רישוי ברפואה. ברשימה אחת, מופיעות אוניברסיטאות שתלמידיהן אינם רשאים לגשת לבחינה, וברשימה שנייה אוניברסיטאות שתלמידיהן רשאים לגשת למבחן בבריטניה לאחר מילוי תנאים נוספים. האוניברסיטה נשואת ערך זה הייתה למשך תקופת-מה ברשימה האחרונה, לדברי האוניברסיטה עקב נקמה של סטודנטים שנכשלו וסולקו ממנה. לאחר בדיקה של הרשויות הבריטיות על תפקודה של האוניברסיטה, היא הוצאה מרשימה זו ובריטניה מכירה באוניברסיטה זו כבכל שאר האוניברסיטאות בחו"ל שבהן היא מכירה.
האוניברסיטה חברה מייסדת במרכז הבין-אוניברסיטאי למחקר ושיתוף פעולה עם מזרח ודרום מזרח אירופה (CIRCEOS) שמרכזה באיטליה, וחברה שותפה במרכז זה יחד עם חמש אוניברסיטאות אחרות מאוקראינה וכ-50 אוניברסיטאות אחרות באירופה כגון פינלנד, הונגריה, רומניה, לטביה, צ'כיה, רוסיה, פולין ועוד.
הפקולטות ומבני האוניברסיטה

הפקולטה לרפואה - לימודים לתואר ד"ר לרפואה (MD) במשך 6 שנים. מחלקות שונות להתמחויות ברפואה ולפוסט דוקטורט.
הפקולטה לרפואת שיניים - לימודים לתואר ד"ר לרפואת שיניים (DMD) במשך 5 שנים. מחלקות שונות להתמחויות ברפואת שיניים ולפוסט דוקטורט. דיקנית הפקולטה היא פרופ' אירינה פצ'קובסקה.
הפקולטה לרוקחות - לימודים לתואר מוסמך ברוקחות במשך 5 שנים (נכון להיום תוכנית לימודים בשפה הרוסית/ אוקראינית בלבד). דיקנית הפקולטה היא פרופ' אלנה וזובאיה.
בשנת 2018 האוניברסיטה סינפה אליה פקולטה למדעים ביו רפואיים בעיר חרקוב, ובשנת 2019 פקולטה דומה בעיר דנייפר.
מבני האוניברסיטה

המבנה הראשי של האוניברסיטה ממוקם ברחוב בוריספולסקה 2 בקייב שם נמצאים חלק מהכיתות לשנים הפרה קליניות (ולעיתים רחוקות אף לשנים הקליניות), ומרכז הסימולציה הרפואית. לשם גם עברו רוב משרדי האוניברסיטה, הדקאנט, המחלקה הפיננסית, משרד הנשיא, והרקטור ועוד.
ברשות האוניברסיטה נמצא גם בניין בקמפוס ענק שבו גם בנייני בית החולים מס' 1 בקייב בסמוך לדרך חרקוב בקייב. בקמפוס זה נמצאים המחלקה לאנטומיה. המחלקה לאנטומיה פתולוגית (חדר נתיחות מתים), המחלקה להיסטולוגיה, המחלקה לביולוגיה, המחלקה למיקרוביולוגיה ואימונולוגיה, המחלקה לפיזיולוגיה וביופיזיקה, המחלקה לפרמקולוגיה, המחלקה לכימיה תרופתית, המחלקה למחלות פנימיות, המחלקה לכירורגיה, המחלקה למיילדות וגינקולוגיה (בית חולים ליולדות), המחלקה למדעי הרוח, ועוד. מחלקות קליניות וכיתות נוספות מפוזרות בעוד כשבעה עשר בתי חולים ייעודיים בעיר.
הפקולטה לרפואת שיניים, לרבות כיתות ההוראה ומעבדות השיניים, ממוקמות ברחוב יוגן פוטיר 7 בקייב. הפקולטה לרפואת שיניים עברה שיפוץ מאסיבי לפני ארבע שנים והיא הפכה לפקולטה לרפואת שיניים הנאה והמתקדמת ביותר באוקראינה, ביחס לפקולטות הציבוריות. במבנה פקולטה זו קיימת מחלקה למבחני הסמכה אמריקאים כדוגמת TOFEL ואחרות.
מבני האוניברסיטה > מעונות האוניברסיטה

מעונות האוניברסיטה של הפקולטה לרפואה כללית ממוקמים ברחוב גורליבסקיה בסמיכות לבניין הראשי, במרחק של כ־7 דקות הליכה ממנו. החל משנת 2015, עקב מצוקת מקום במעונות הרשמיים, הנהלת האוניברסיטה חתמה על הסכם עם הנהלת אוניברסיטת אודסה למשפטים בקייב, על שימוש במעונות החדשים של אוניברסיטת אודסה שנבנו בסמוך לשנה זו. מעונות הפקולטה לרפואת שיניים ונמצאים במרחק שעה נסיעה מהפקולטה הראשית.
עד לפני זמן לא רב, המבנה הראשי של הנהלת האוניברסיטה ממוקם היה במבנה עתיק וארכיטקטוני בן שתי קומות (מהחזית נראית קומה אחת) בעיר קייב ברחוב לֶבַה טולסטובה 9 שבמרכז העיר קייב, בסמוך לספריה הרפואית הלאומית של אוקראינה,
מבנה זה היה בבעלותה של האוניברסיטה. בשנת 2019 האוניברסיטה מכרה את מבנה ההנהלה הראשית שהוא בעל ערך רב מבחינה נדל"נית בשל מיקומו במרכז העיר, כפי הנראה תמורת מיליוני דולרים.
הערות שוליים

↑  מתבסס על הערך האנגלי והאוקראיני
↑  World directory of medical schools
↑  http://kmu.edu.ua/?cat=73
↑  אתר רשמי (המידע באוקראינית), אונ' KMU
↑  ראו כאן בסוף העמוד - מכתב הסמכה: http://www.kmu-il.com/#!recognition-/c1epb
↑  אתר רשמי, אוניברסיטת KMU
↑  חדשות אתר האוניברסיטה
↑  וכאן
↑  http://www.kmu-kyiv.com/international-cooperation.html
↑  http://kmu.edu.ua/wp-content/uploads/2015/07/Starosta-Gliwicki-Poland-KMU_Branch_S.png
↑  https://search.wdoms.org/home/SchoolDetail/F0002349 - בשורת החיפוש יש לכתוב UAFM וכן: https://www.wdoms.org/
↑  http://www.kmu-il.com/#!recognition-/c1epb
1 2  קונסוליית הרפואה הכללית - בריטניה
1 2  http://circeos.ict.uniba.it/universita_consociate/
↑  http://kmu.edu.ua/?cat=24
↑  http://kmu.edu.ua/?p=489
דיקן הפקולטה לרפואה - לשעבר, פרופ' ולדימיר סטדניק
בניין הפקולטה לרפואה בקמפוס בית החולים (תמונה לא עדכנית. עבר שיפוץ חלקי בשנתיים האחרונות).
מעונות הפקולטה לרפואה כללית ברחוב גורליבסקה
לילות קיץ

ברליוז ב-1845
לילות קיץ (בצרפתית: Les nuits d'été) אופוס 7, הוא מחזור שירים (אנ') מאת המלחין הצרפתי הקטור ברליוז. המוזיקה נכתבה לשש פואמות מאת תאופיל גוטייה. המחזור, שהושלם בשנת 1841, נכתב במקור לסולנית בליווי פסנתר. ברליוז תזמר אחד מן השירים בשנת 1843, והמשיך בכך ליתר החמישה בשנת 1856. המחזור נשכח במשך שנים רבות, אבל במהלך המאה ה-20 היה ונשאר אחת מיצירותיו הפופולריות ביותר של המלחין. הגרסה בתזמור מלא מבוצעת בתכיפות גדולה יותר בקונצרטים ובהקלטות מן המקור לפסנתר. נושא היצירה הוא מהלך האהבה, מתום נעורים אל אובדן ולבסוף, התחדשות.
מוזיקה

לפי אמות המידה של ברליוז, התזמור צנוע בהיקפו. אין כלי הקשה, ומערך הכלים שנקבע כולל כמקובל את סקציות הקשתנים, כינורות, ויולות, צ'לי וקונטרבסים; כלי נשיפה מעץ: שני חלילים, שני קלרינטים, שני בסונים, אבוב; כלי נשיפה ממתכת: שלוש קרנות; נבל.
מוזיקה > Vilanele

| טקסט מקורי ותרגום (שלומית קדם) |
| --- | --- |
 וילאנל עם התחדש העונה,  עם חלוף הצינה,  אז נצא, יפתי, נלך אז בשניים  לקטוף שושני עמקים.  פנינים נלקט מעל הקרקע,  מנצנצות בשמש הבוקר,  את השחרורים אז נשמע  בשריקתם.    האביב הנה בא, יפתי,  החודש מבורך האוהבים;  והציפור, סורקת כנפה,  משוררת משפת הקן.  אה! בואי ונלך אל הגדה הדשואה,  ביפי אהבתנו נשיח,  ואת לי תאמרי במתק קולך:  "תמיד!"    הרחק, הרחק, נתעה משבילנו,  ארנב נבהל נניס מסתרו  ואייל, בראי הפלג,  רוכן משתאה לתפארת קרניו,  ואז הביתה, מאושרים ורוגעים,    ידינו שלובות על מקלעת הסל,  נשוב, עמוסי תותי-בר  מן היער. :   Vilanele Quand viendra la saison nouvelle,  Quand auront disparu les froids,  ous les deux nous irons, ma belle,  Pour cueillir le muguet aux bois  Sous nos pieds égrenant les perles,  Que l'on voit au matin trembler,  Nous irons écouter les merles,  Siffler.    Le printemps est venu, ma belle,  C'est le mois des amants béni,  Et l'oiseau, satinant son aile  Dit des vers au rebord du nid.  Oh! viens donc, sur le banc de mousse  Pour parler de nos beaux amours,  Et dis-moi de ta voix si douce:  Toujours!    Loin, bien loin, égarant nos courses,  Faisant fuir le lapin caché,  Et le daim au miroir des sources,  Admirant son grand bois penché;  Puis chez nous, tout heureux, tout aises,    En panier enlaçant nos doigts,  Revenons, rapportant des fraises,  Des bois. 
אלגרטו (מהיר למדי):
השיר הראשון במחזור, "וילאנל", חוגג את האביב והאהבה. הוא מספר על תענוגות השיטוט בצוותא ביערות ללקט תותי-בר וחזרה הביתה שלובי ידיים. המוזיקה ערוכה בצורת בתי-שיר; ברליוז משמר את מקצב הווילאנל של הפואמה המקורית, ומשנה את הליווי התזמורתי בקונטרפונקט של כלי המיתר וכן, בסוף כל בית, בסולו לבסון, בצליל גבוה יותר עם כל חזרה. ראשטון מציין, שהווריאציות האלה "תורמות לתחושת הגיוון והרעננות הטבעיים של האביב."
מוזיקה > le spectre d'une rose

| טקסט מקורי ותרגום (שלומית קדם) |
| --- | --- |
 רוח הוורד פקחי עפעפיך הנמים  עת חלום בתולי בם נוגע;  אני הוא רוח הוורד  שנשאת בנשף אתמול.  קטפת אותי, עודי מטולל  דמעות מים כסופות,  ובנשף לאור כוכבים,  אותי נשאת כל הערב.    את, את שהבאת למותי  ולא תוכלי להשיבו אחור  לילה לילה רוחי, אדמוני כוורד,  ירקד לצד מיטתך.  אך אל חשש, לא אתבע  תפילות אשכבה, לא גאולה משאול תחתיות.  ניחוח ענוג זה הוא נשמתי  ומגן עדן מוצאי.    מה נכסף גורלי  וכדי לזכות בו,  לא אחד היה שש אלי קץ;  כי חזך הוא לי קבר,  ועל בהט מקום מנוחתי  כתב משורר וחתם  בנשיקה, "כאן נח ורד,  קנאת המלכים כולם." :   le spectre d'une rose  Soulève ta paupière close  Qu'effleure un songe virginal;  Je suis le spectre d'une rose  Que tu portais hier au bal.  Tu me pris, encore emperlée  Des pleurs d'argent, de l'arrosoir,  Et parmi la fête étoilée,  Tu me promenas tout le soir.    O toi qui de ma mort fus cause,  Sans que tu puisses le chasser,  Toutes les nuits mon spectre rose,  A ton chevet viendra danser.  Mais ne crains rien, je ne réclame,  Ni messe ni De profundis:  Ce léger parfum est mon âme,  Et j'arrive du paradis.    Mon destin fut digne d'envie:  Et pour avoir un sort si beau,  Plus d'un aurait donné sa vie,  Car sur ton sein j'ai mon tombeau,  Et sur l'albâtre où je repose.  Un poëte avec un baiser.  Écrivit: Ci-git une rose,  Que tous les rois vont jalouse 
אדג'ו און פוקו לנטו אן דולצ'ה אסאי (באיטיות גדלה והולכת ובמתיקות רבה):
השיר השני במחזור של ברליוז, "רוח הוורד", מספר את חלומה של נערה על רוח הוורד שענדה לנשף בליל אמש. אף כי הוורד קמל ומת, הוא עלה לגן העדן; מוות על חזה נערה הוא גורל, שמלכים יקנאו בו. השיר מולחן בשלמות (Through-composed). הולמן מגדיר את השיר "בין ביטויי הרומנטיות הצרפתית המושלמים ביותר".
מוזיקה > Sur les lagunes: Lamento

| טקסט מקורי ותרגום (שלומית קדם) |
| --- | --- |
 על הלאגונות: קינה  אהובתי היפה מתה,  לעד לה אבכה;  אל בור קברה עמה  לקחה את נשמתי, לקחה אהבתי.  השמיימה, בלי להמתין לי,  שבה אהובתי.  המלאך שלקח אותה  בי לא רצה.  כה מר גורלי, כה מר!  אה! ללא אהבה להפליג בים.    לבן היצור  השוכב בארון;  ודומה עלי,  כי כל הטבע אבל, מקונן!  היונה הנעזבת  בוכיה וחולמת על זה שהלך.  נפשי בוכיה, מרגישה  כי זנוחה היא!  כה מר גורלי, כה מר!  אה! ללא אהבה להפליג בימים.    ממעל לילה אין קץ  נפרש מעלי כתכריך.  שר אני את שירי  ואין שומע אלא השמים:  אה! מה יפה הייתה  וכמה אהבתיה!  לעד לא אוהב עוד אישה  כאהבתי אותה.  כה מר גורלי, כה מר!  אה! ללא אהבה להפליג בימים. :  Sur les lagunes: Lamento  Ma belle amie est morte  Je pleurerai toujours,  Sous la tombe elle emporte,  Mon âme et mes amours.  Dans le ciel, sans m'attendre,  Elle se retourna;  L'ange qui l'emmena,  Ne voulut pas me prendre.  Que mon sort est amer!  Ah! sans amour s'en aller sur la mer!    La blanche créature,  Est couchée au cercueil.  Comme dans la nature,  Tout me paraît en deuil!  La colombe oubliée,  Pleure et songe à l'absent;  Mon âme pleure et sent,  Qu'elle est dépareillée!  Que mon sort est amer!  Ah! sans amour s'en aller sur la mer!    Sur moi la nuit immense,  S'étend comme un linceul;  Je chante ma romance,  Que le ciel entend seul.  Ah! comme elle était belle,  Et comme je l'aimais!  Je n'aimerai jamais,  Une femme autant qu'elle.  Que mon sort est amer!  Ah! Sans amour s'en aller sur la mer! 
אנדנטינו (בקצב הליכה נוח):
Sur les lagunes: Lamento" ("על הלאגונות: קינה"), בקדרות הנסוכה על ההרמוניות ועל התזמור שלה, חדורה מלנכוליה; הליווי העולה ויורד לאטו מזכיר תנועת גלים. הפואמה היא קינת ספן ונציאני על אובדן אהובתו, וכאב השייט אל מרחבי הים ללא אהבה. זה השני בשירים המולחנים בשלמות במחזור.
מוזיקה > Absence

| טקסט מקורי ותרגום (שלומית קדם) |
| --- | --- |
 היעדרות שובי, שובי, אהובתי!  כמו פרח רחוק מן השמש  נסגר פרח חיי  הרחק מאודם חיוכך הבהיר!    מה גדול המרחק בין לבי ללבך!  תהום בין נשיקותינו נפערת!  אהה גורל מר! אהה היעדרות אכזרית!  אהה תשוקה כבירה ואין מענה!    שובי, שובי, אהובתי היפה!  כמו פרח רחוק מן השמש  נסגר פרח חיי  הרחק מאודם חיוכך הבהיר!    בין כאן לשם, מרחבי שדות,  ערים וכפרים,  עמקים והרים,  להלאות פרסות סוסים.    שובי! שובי, אהובתי היפה!  כמו פרח רחוק מן השמש  נסגר פרח חיי  הרחק מאודם חיוכך הבהיר! :   Absence Reviens, reviens, ma bien-aimée!  Comme une fleur loin du soleil,  La fleur de ma vie est fermée,  Loin de ton sourire vermeil.    Entre nos cœurs quelle distance!  Tant d'espace entre nos baisers!  O sort amer! ô dure absence!  O grands désirs inapaisés!    Reviens, reviens, ma belle aimée!  Comme une fleur loin du soleil,  La fleur de ma vie est fermée,  Loin de ton sourire vermeil!    D'ici là-bas que de campagnes,  Que de villes et de hameaux,  Que de vallons et de montagnes,  A lasser le pied des chevaux!    Reviens, reviens, ma belle aimée!  Comme une fleur loin du soleil,  La fleur de ma vie est fermée,  Loin de ton sourire vermeil! 
אדג'ו (איטי):
ב"היעדרות" הרטורית מפציר האוהב באהובתו לשוב אליו. ראשטון גורס, שבשונה מחמשת השירים האחרים, ייתכן ששיר זה עושה שימוש במוזיקה קיימת, שנכתבה לקנטטה זנוחה, "אריגון", וזה עשוי להסביר מדוע בשיר זה בלבד חתך ברליוז וערך מחדש את בתי השיר של גוטייה. שיר זה, ו"בבית הקברות" שבא אחריו, בנויים כפזמון חוזר, בתבנית ABA.
מוזיקה > Au cimetière: Clair de lune

| טקסט מקורי ותרגום (שלומית קדם) |
| --- | --- |
 בבית הקברות: אור ירח  התדעו את הקבר הלבן,  שם חרש נע, באיוושת נכאים  צל של עץ טקסוס?  על העץ יונה לבנה  גלמודה ונוגה לעת שקיעה,  יושבת ושרה שירה.    שיר ענוג ומקברי,  גם קוסם גם קטלני,  מכאיב ומושך,  עד תרצה לשמעו עוד ועוד, עד אין קץ;  שיר שכמותו כאנחה ממרום,  אנחת מלאך אוהב.    דומה על השומע, כי נשמה שניעורה  בוכה ממעמקי האדמה בקול אחד  עם השיר,  ועל אסונה כי נשכחה מלב  קובלת, הומיה  בבכי חרישי.    על כנפי המנגינה,  אט-אט שב אליך ובא  זיכרון.  צללית, דמות מלאך  חולפת, מהבהבת, בקרן אור  מצועפת לבן    פרחי יפהפיית הלילה, סגורים למחצה,  מפיצים ניחוחם הדק, המתוק  סביבך,  ורוח הרפאים, נרכנת ברוך,  חרש הוגה, זרועותיה פרושות לקראתך:  התשוב?    אה! לעולם לא אבוא שוב  לקבר הזה עת ערב  עוטה גלימתו השחורה,  לשמוע יונה לבנה  מקוננת בצמרת הטקסוס  את שירה, שיר נכאים. :  Au cimetière: Clair de lune  Connaissez-vous la blanche tombe,  Où flotte avec un son plaintif  L'ombre d'un if?  Sur l'if une pâle colombe  Triste et seule au soleil couchant,  Chante son chant;    Un air maladivement tendre,  A la fois charmant et fatal,  Qui vous fait mal,  E qu'on voudrait toujours entendre;  Un air comme en soupire aux cieux,  L'ange amoureux.    On dirait que l'âme éveillée,  Pleure sous terre à l'unisson  De la chanson,  Et du malheur d'être oubliée,  Se plaint dans un roucoulement,  Bien doucement.    Sur les ailes de la musique,  On sent lentement revenir  Un souvenir;  Une ombre une forme angélique  Passe dans un rayon tremblant,  En voile blanc.    Les belles de nuit, demi-closes,  Jettent leur parfum faible et doux  Autour de vous,  Et la fantôme aux molles poses  Murmure en vous tendant les bras:  Tu reviendras?    Oh! Jamais plus, près de la tombe,  Je n'irai, quand descendsoir le soir  Au manteau noir,  Écouter la pâle colombe,  Chanter sur la pointe de l'if  Son chant plaintif! 
אנדנטינו נון טרופו (בקצב הליכה, לא מהיר מדי):
"Au cimetière: Clair de lune" ("בבית הקברות: אור ירח") גם היא קינה, שנושא האוהב ששכל את אהובתו, והוא מתרחק והולך מזכרה, רדוף חזיון רפאים של דמותה.
מוזיקה > L'île inconnue

| טקסט מקורי ותרגום (שלומית קדם) |
| --- | --- |
 האי הלא-נודע אמרי לי, יפהפייה צעירה,  לאן תרצי לשוט?  כנף המפרש תופחת,  הרוח מתחילה לנשב.    המשוט עשוי משנהב,  הדגל צמר משובח,  ההגה כולו זהב טהור;  לזבורית לי תפוח זהב,  למפרש כנף מלאך  וכרוב בספינתי משמש.    אמרי לי, יפהפייה צעירה,  לאן תרצי לשוט?  כנף המפרש תופחת,  הרוח מתחילה לנשב.    אולי לים הבלטי?  או שמא לאוקיינוס השקט?  לאי יאווה?  או אולי לנורווגיה,  לקטוף פרחי-שלג  או את פרח האנגסוקה?    אמרי נא, אמרי יפהפייה צעירה, אמרי לי, לאן תרצי לשוט?    קחני, כך תאמר היפהפייה,  אל חוף הנאמנות,  שם אוהבים לעד!  חוף זה, יקירתי,  כמעט לא נודע  בארץ האהבה.    לאן תרצי לשוט?  הרוח מתחילה לנשוב. :  L'île inconnue Dites, la jeune belle,  Où voulez-vous aller?  La voile enfle son aile,  La brise va souffler.    L'aviron est d'ivoire,  Le pavillon de moire,  Le gouvernail d'or fin;  J'ai pour lest une orange,  Pour voile une aile d'ange,  Pour mousse un séraphin.    Dites, la jeune belle,  Où voulez-vous aller?  La voile enfle son aile,  La brise va souffler.    Est-ce dans la Baltique?  Dans la mer Pacifique?  Dans l'île de Java?  Ou bien est-ce en Norvège,  Cueillir la fleur de neige,  Ou la fleur a'Angsoka?    Dites, dites, la jeune belle, dites, où voulez-vous aller?    Menez moi, dit la belle,  A la rive fidèle,  Où l'on aime toujours!  Cette rive, ma chère,  On ne la connaît guère,  Au pays des amours.    Où voulez-vous aller?  La brise va souffler. 
אלגרו ספיריטואוזו (מהיר ומלא חיים):
"L'île inconnue"" (האי הלא-נודע) מרמז לבלתי-מושג - מקום שם האהבה יכולה להיות נצחית. ראשטון מתאר את נימת השיר כ"עליצות אירונית", שברליוז הלחין ב"טעם ונציאני". שיר זה, החותם את המחזור, בנוי כפזמון בצורת ABACA'DA.
הערות שוליים

↑  מילון גרוב למוזיקה ומוזיקאים אונליין
↑  אנגרט פוסה
↑  הולמן, עמ' 239
| --- | --- |
בקרת זהויות :  NLI: 987007415730705171  PLWABN: 9810580535105606  BnF: cb139964596 (data)  CANTIC: a12213688  GND: 300019319  LCCN: n81003167  MusicBrainz work: 2c56f266-3e21-4bf3-b26b-03a963450abc  NLA: 35532629  SELIBR: 221764  SUDOC: 086267345  VIAF: 180633789   WorldCat (עם VIAF): 180633789 
גוטייה ב-1839
יגואר Mark VII

| --- | --- |

יגואר Mark VII
 מאפיינים כלליים
 יצרן:  יגואר
 שנות ייצור:  1950 – 1956
 יחידות שיוצרו:  30,969
 הרכבה:  בריטניה בריטניה
 מודל קודם:  יגואר Mark V
 מודל אחריו:  יגואר Mark VIII
 סיווג:  מכונית סלון
 מרכב:  מנוע קדמי, הנעה אחורית
 אורך:  4,991 מ"מ
 רוחב:  1,854 מ"מ
 גובה:  1,600 מ"מ
 משקל:  1,676 ק"ג (סדרה "יגואר Mark VII")  1,715 ק"ג (סדרה "Mark VII M")
 בסיס גלגלים:  3,048 מ"מ
 מפרט טכני
 מנוע:  6 צילינדרים, 12 שסתומים, 3,442 סמ"ק המפיק 162 כ"ס ב-5,200 סל"ד (סדרה "יגואר Mark VII")  6 צילינדרים, 12 שסתומים, 3,442 סמ"ק המפיק 193 כ"ס ב-5,500 סל"ד, יחס דחיסה 8.0:1
 הילוכים:  תמסורת ידנית - 4 מהירויות  (סדרה "יגואר Mark VII", סדרה "Mark VII M")  תמסורת אוטומטית - 3 מהירויות (סדרה "Mark VII M")
 מהירות מרבית:  163 קמ"ש (מנוע 3.4 ליטר המפיק 162 כ"ס)
יגואר Mark VII (באנגלית: Jaguar Mark VII) היא מכונית סלון מפוארת מתוצרת יצרנית רכבי היוקרה הבריטית יגואר, אשר יוצרה בין השנים 1950 – 1956 בבריטניה.
סדרות

סדרה "יגואר Mark VII" - יוצרה בין השנים 1950 – 1954, יוצרו 20,908 יחידות.
סדרה "Mark VII M" - יוצרה בין השנים 1955 – 1956, יוצרו 10,061 יחידות.
"יגואר Mark VII"

יוצרו 30,969 יחידות.
4 דלתות.
4–5 מושבים.
מנוע בנזין קדמי-אורכי, מנוע קירור מים, הנעה אחורית.
מאייד כפול מתוצרת "SU".
קיבולת מכל דלק: 77.3 ליטר.
יחס כוח / משקל: 96.79 כ"ס ל-1,000 ק"ג (סדרה "יגואר Mark VII").
יחס כוח / משקל: 112.33 כ"ס ל-1,000 ק"ג (סדרה "Mark VII M").
מעגל סיבוב מלא - 11 מטר
תאוצה בין 0–97 היא 13.7 שניות (מנוע 3.4 ליטר המפיק 162 כ"ס)
גלריה

"יגואר Mark VII", שנת 1954
"יגואר Mark VII", שנת 1952
"יגואר Mark VII"
"יגואר Mark VII", שנת 1954
"יגואר Mark VII", שנת 1954
"יגואר Mark VII", שנת 1954
"יגואר Mark VII", שנת 1954
"יגואר Mark VII", שנת 1953 - קבריולה
"יגואר Mark VII", שנת 1953 - קבריולה
ראו גם

יגואר
יגואר Mark X
יגואר XKSS
הערות שוליים

↑  Michael Sedgwick, Mark Gillies, Jon Pressnell, A–Z of cars 1945–1970, Londra, Bay View Books, 1993, ISBN 1-870979-39-7.שמאל-כן
↑  סדרה "יגואר Mark VII" - מפרט carfolio.com/jaguar-mark-vii
↑  "יגואר Mark VII" סדרה "Mark VII M" - מפרט carfolio.com/jaguar-mark-vii-m
↑  "יגואר Mark VII" סדרה "Mark VII M" motortrend.com/news/1955-jaguar-mark-vii-m-drive
↑  "יגואר Mark VII" hemmings.com/stories/article/putting-the-sport-in-sports-sedan-jaguar-mark-vii